రోజుమొత్తం లాభాల్లోనే కొనసాగిన స్టాక్‌ మార్కెట్లు
 
ముంబై, డిసెంబరు 29: ప్రపంచ మార్కెట్లు బల హీనంగా కొనసాగినా దేశీయ మార్కెట్లు మాత్రం పటిష్టంగా నిలిచాయి. డిసెంబరు నెల డెరివేటివ్స్‌ ముగింపు నేపథ్యంలో మార్కెట్లు సానుకూలంగా ముగిసాయి. రోజుమొత్తం లాభాల మధ్యేకదిలి చివరికి చెప్పుకోదగ్గస్థాయిలో ముగిసాయి. ట్రేడింగ్‌ ముగిసేసరికి సెన్సెక్స్‌ 155 పాయింట్లు పెరిగి 26,366 వద్ద స్థిరపడితే నిఫ్టీ 69 పాయింట్లు జంప్‌చేసి 8104 పాయింట్లవద్ద స్థిరపడింది. తద్వారా మరోసారి సాంకేతికంగా కీలకమైన 8100 పాయింట్లవద్ద ముగిసింది. ఎన్‌ఎస్‌ఇలో ఫార్మా రంగం ఒక్కటే నష్టపోయింది. 0.2శాతం క్షీణించిం ది. ప్రధానంగా మెటల్స్‌, ఆటో, రియాల్టీ, ఐటి 1.5 నుంచి ఒకటిశాతం మధ్య పుంజుకున్నాయి. బ్లూచిప్స్‌లో గ్రాసిమ్‌, బిపిసిఎల్‌, ఎస్‌బ్యాంకు, ఐషర్‌ బాష్‌, టాటామోటార్స్‌, డివిఆర్‌, అల్రాటెక్‌, మారుతి, టాటాపవర్‌, హెచ్‌సిఎల్‌టెక్‌, 4.2శాతం మధ్య పెరిగాయి. అదానిపోర్టులు, సన్‌ఫార్మా, అర బిందో, ఇన్ఫోసిస్‌, ఎల్‌అండ్‌టి తదితర సంస్థలు 0.7నుంచి 1.6శాతం మధ్యలో క్షీణించాయి. ప్రపంచ మార్కెట్ల బలహీనతలేమని పెద్దగా ప్రభా వంచూపించలేదు. అలాగే చిన్నషేర్లు కూడా జోరం దుకున్నాయి.
ట్రేడింగ్‌ ముగిసేనాటికి బిఎస్‌ఇలో మిడ్‌,స్మాల్‌క్యాప్‌సూచీలు 1.2శాతంచొప్పున పెరి గాయి. మొత్తంషేర్లలో 1672 వరకూ లాభపడ్డా యి. కేవలం 906 కంపెనీలు మాత్రమే క్షీణిం చాయి. ఇక మిడ్‌క్యాప్‌ కంపెనీలపరంగాచూస్తే ఫే జ్‌, నాల్కో, పిరమల్‌, ఎంఅండ్‌ఎం ఫైనాన్స్‌, ఆదిత్యబిర్లా ఫ్యాషన్స్‌, అదానిపవర్‌, ఎబినువో, టివిఎస్‌మోటార్‌, ఐడిబిఐ, అదాని ఎంటర్‌ప్రైజెస్‌, గోద్రెజ్‌ ఇండస్ట్రీస్‌ తదితరలు 6-3శాతం మధ్య ఎగిసిపడ్డాయి. చిన్నకంపెనీల షేర్లులోటిబిజి హోట ల్స్‌ 17శాతం దూసుకెళ్లగా పిన్‌కాన్‌, ఐఎఫ్‌సిఐ, ప్రతిభా, పేట్కో ఇండియా, కోహినూర్‌, సిగ్నిటీ, జెఎంసి, ఆప్టెక్‌, భారతీయ ఇంటర్నేషనల్‌, సుప్రీం ఇన్‌ఫ్రా, డేటామ్యాటిక్స్‌, ఒకేప్లై,జైకార్స్‌ తల్వా ల్కర్స్‌, కిర్లోస్కర్‌ ఎలక్ట్రిక్‌ వైభవ్‌, ఎవరెడి, ఐడి ఎఫ్‌సి తదితర కంపెనీలు 14-6శాతంమధ్య జంప్‌ చేశాయి. ఇక చిన్నకంపెనీల్లో రత్నమణి, అలంకిత్‌, ఫెడరల్‌ ల్లాయిడ్‌, పాలిమెడ్‌, జ్యోతిల్యాబ్స్‌, ఆల్ఫా జియో, యూనిటెక్‌, కెపిఆర్‌మిల్‌, మంగళం సిమెంట్‌ తదితర సంస్థలున్నాయి. జనవరి నెలకు రోలోవర్స్‌ ఎక్కువశాతం ప్రభావితంచేసాయి. ఇక బిఎస్‌ఇలో వినియోగరంగసూచి 1.7శాతం పెరిగిం ది. బ్లూస్టార్‌ 3.9శాతం, టైటాన్‌ 2.9శాతం, టిటికె ప్రెస్టిజ్‌ 1.9శాతం, క్రామ్టన్‌గ్రీవ్స్‌ 1.3శాతం లాభపడ్డాయి. బిఎస్‌ఇలో ఆయిల్‌ అండ్‌ గ్యాస్‌ 1.6శాతం, మెటల్‌ 1.4శాతం, ఎనర్జీ 1.5శాతం పెరిగాయి. ఐటిడిసి 20శాతంపెరిగి 212రూపాయ లకు చేరింది.జెబిఎం ఆటో 5.8శాతంపెరిగి 235 కు చేరింది. బోర్డు రూ.600 కోట్ల నిధుల సమీ కరణకు ఆమోదంతెలపడం ఇందుకుకారణం.
విదేశీ మార్కెట్లపరంగాచూస్తే యూరోపియన్‌ షేర్లు దిగు వన ముగిసాయి. బ్యాంకింగ్‌, మైనింగ్‌ షేర్లు పతనం చెందాయి. ఆసియామార్కెట్లు మిశ్రమంగా ఉన్నాయి. క్రిస్మస్‌, కొత్తసంవత్సర సెలవుల కార ణంగా ప్రపంచవ్యాప్తంగా కొన్ని మార్కెట్లలో ట్రేడింగ్‌ నిలిచిపోవడమే ఇందుకు కీలకం. యూరో పియన్‌ స్టాక్స్‌600 సూచి 0.6శాతం దిగువన ముగిసింది. జర్మనీ డాక్స్‌, ఫ్రెంచ్‌ సిఎసిలు 0.4 శాతం పెరిగాయి. ఆసియాపరంగాచూస్తే చైనా షాంఘై కాంపోజిట్‌ 0.2శాతం దిగువన ముగి సింది. జపాన్‌ నిక్కీ కూడా 1.3శాతం పెరిగింది.